રાઉતે કહ્યું હતું કે જો ઈન્દિરા ગાંધીએ લાદેલી કટોકટીને ‘કાળો દિવસ’ કહેવામાં આવે તો કેન્દ્ર સરકારના અત્યારના શાસનમાં પણ અનેક કાળા દિવસો આવ્યા છે. નોટબંધી લાગુ થયા પછી લાખો લોકોને બેન્કોની બહાર લાંબી કતારોમાં ઊભા રહીને પરેશાન થવું પડ્યું હતું. નોટબંધીના લીધે નાના વેપારીઓને ઘણું નુકસાન થયું હતું અને અમીરોના નાણાં ‘સફેદ’ થઈ ગયા હતા. કાશ્મીરમાં શાંતિ સ્થપાશે એવી ખાતરી મોદી સરકારે આપી હતી પણ આજે કાશ્મીર હિંસાની આગમાં લપેટાયેલું છે.